钦定古今图书集成/明伦汇编/宫闱典/第116卷 > 向传范
## 钦定古今图书集成/明伦汇编/宫闱典/第116卷 > 向传范

按《宋史外戚传》传：“范字仲模，尚书左仆射敏中之子。
以父任为卫尉丞。娶南阳郡王惟吉女，改内殿崇班，
带御器械，历知相、恩、邢三州，入管干客省阁门皇城
司，知陕州。仁宗赐诗以宠其行。熙宁初，知郓州，兼京
西路安抚使。谏官杨绘言：‘传范领安抚使，无以杜外
戚侥求之源’。枢密使文彦博曰：‘传范累典郡，非缘外’”
戚。神宗曰：“得谏官如此言，甚善，可以止他日妄求者。”
以密州观察使卒，赠昭德军节度使，谥曰惠节。传范
宰相子联，戚里，所至有能称。以橐中赀千馀万葬族
人在殡者六十四丧。从侄经、综。